Ane Alonso Méndez

Ane Alonso Méndez ( , ) euskal arkitektoa da, genero ikuspegian espezializatua. 
2024ko otsailaren 24an, Canal Extrenmaduran aipatu zuen:«Paradoxikoa da emakumeak ez gerturatzea eraikuntzara beste sektore feminizatu batzuek eskaintzen dizkieten lan baldintza hobeak edukita, zainketena kasu»

 Bizitza 
Ane Alonso Méndez Arkitekturan lizentziatu zen Donostiako Euskal Herriko Unibertsitatean eta Bitartekaritza zibila eta merkataritzakoa EHAEOn.

 Lan ibilbidea 
2000ko hamarkadaren hasieratik genero-ikuspegidun hirigintzan hasi zen lanean, garai hartan oso ezaguna ez zen esparruan. 2002an Hiria Kolektiboa sortu zuen beste arkitekto batzuekin batera, eta desegin zenetik beste profesional batzuekin elkarlanean dihardu. Antolatu gabeko pertsona-talde bateko kidea da, eta hirigintzaren eta arkitekturaren praktika profesionala ikuspegi demokratikoago, parte-hartzaileago eta inklusiboago batetik berrikustea proposatzen du. 

Espainian sortzen diren lanpostuen % 15 eraikuntzaren sektorekoak dira, eta eskaintzen dituzten lan- eta ekonomia-baldintzak sektore feminizatuetako lanen batezbestekoa baino hobeak dira. Hala ere, Espainian 5.000 emakumek baino ez dute dute lan egiten obran bertan, eta sektorean kontratatutakoen %46,8 administrazio-lanpostu baterako dira. Zergatik ez dituzte langileak enplegua lortzen hobeto ordaintzen eta kontratatzen duen sektore batean? Ane Alonso Méndez euskal arkitektoaren ikerketa batek zergatiak ikertzen ditu, eta Eraikuntzaren Lan Fundazioaren proiektu batek irtenbideak bilatzen ditu.

 Ikerketa 
Emakunde – Emakumearen Euskal Erakundeak Ane Alonso Méndez arkitektoak egindako “Eraikuntza sektorean emakumeen absentzia obran bertan egiten diren lanetan” lana saritu zuen bere IX. Argitalpen Lehiaketan. ‘La ausencia de mujeres en el sector de la construcción en los trabajos a pie de obra (euskaraz: Eraikuntza sektorean emakumeen absentzia obran bertan egiten diren lanetan) ikerketa argitaratu zuen 2022an. Lan horretan ikusten da emakumeak gutxiago hurbiltzen direla horrelako enpleguetara, baina, era berean, frogatzen da baztertuak direla hautaketa-prozesuetan. Larriena, ordea, kontzientzia faltarekin du zerikusia, Alonsoren esanetan: “Eraikuntza sektorean oro har (ehuneko zortzi) segregazio kuota eskandalagarria da, baina bereziki obrako lanetan (ehuneko bat), ez dago kontzientzia kolektiborik, ez sektorean ez gizartean.«Ez dago arazo bat dagoen kontzientziarik, eta beraz, ez dago hobetzeko edo esku hartzeko eskaerarik, dagoen oreka pixkanaka desorekatzeko.»

 Hitzaldia: Nolakoa izango litzateke emakumeek diseinatutako hiria? 
2020ko azaroaren 12an, ¿Cómo sería una ciudad diseñada por mujeres?, hitzaldia eman zuen. Bilboko Udalak 2020an antolatutako Emakumeek zientzia egiten dute / Ellas hacen ciencia zikloaren barruan. Anek berak laburpen hauxe egin zuen:

Hiri baten diseinuan kontuan hartuko liratekeen alderdiak landu zituen, genero ikuspegia aplikatuz, hau da, historikoki sexu femeninoari esleitutako alderdi horiek guztiak kontuan hartuz, ez arrazoi biologikoetan oinarrituak, baizik eta genero femeninoaren eraikuntza sozialean oinarrituak. Horretarako, hirigintza tradizionalak arreta gutxi jarri dien egunerokotasunean garatu behar diren lan horietan guztietan jarri zuen arreta, baita une horretan hiriko emakume eta gizonen arteko espazio eta baliabideen erabilera desorekatuan ere. Azterketa horretatik abiatuta, gure inguruneak leku inklusiboago bihurtzera bideratutako proposamenak egiteko. Zehazki, eguneroko bizitzaren garapena errazteko, hurbiltasunaren aldeko apustu argia eginez, ibilgailu pribatuarekin konektatutako sakabanaketaren aurrean; erabilera-anitzari lehentasuna emanez, ahalik eta ordutegirik zabalenean askotariko jarduerak egin daitezen, funtzio bakarreko espazioetatik ihes eginez; elementu kolektiboen (ekipamenduak, garraio-geltokiak eta espazio publikoak) diseinuan eta kokapenean segurtasunaren gakoa sartzea; zaintza lanen garapena ikusaraziz eta erraztuz, espazioak kolektibo ezberdinen beharretara egokituz; eta azkenik, eraikitako inguruneetan emakumeen presentzia sinbolikoa aldarrikatuz, kale eta espazio edo ekipamendu kolektiboen nomenklaturaren bidez, Historian zehar emakumeek ahalduntze estrategia gisa izan duten paper isildua balioan jarriz.

 Argitaratutako lanak 
Besteak beste, lan hauexek kaleratu ditu:

 Artikuluak 

 Hiri Debekatuaren Mapak (2017) Hiri Debekatuaren Mapek genero ikuspegidun hiri diagnostiko parte-hartzaileetara izandako garapena, hiri barneratzailearen abiapuntu. Aldiri: arkitektura eta abar, ISSN  1889-7185, 30 zenbakia, 2017 (Generoa eraiki!-ri esakinitako alea), or. 45-47

 Lankidetzan 

 Reto del urbanismo en un contexto de cambio: adaptarnos a la participación. (2015)  ESAZU, elkarrizketa soziala, hiri-eraldaketa eta akitektura, 2016, ISSN 978-84-9082-416-0, or. 37-50

 Sariak eta aintzatespenak 

 IX. Argitalpen Lehiaketan Emakundek ‘La ausencia de mujeres en el sector de la construcción en los trabajos a pie de obra (euskaraz: Eraikuntza sektorean emakumeen absentzia obran bertan egiten diren lanetan) ikerketa saritu zuen.

 Erreferentziak 

 Kanpo estekak 

Kategoria:Emakume arkitektoak
Kategoria:Euskal Herriko arkitektoak